Радой Ралин
Новатор

chitanka.info

Бе нашумяла някаква теория

за хода на световната история.

Пренесе я у нас един доцент

и си направи нов апартамент.

Но мина модата на таз теория!

Запретна се набързо и обори я

тогава пак новаторът доцент

и вдигна втори нов апартамент.

1957

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.